CELEX: 32016R1453
Language: el
Date: 2016-09-05 00:00:00
Title: Εκτελεστικός κανονισμός (ΕΕ) 2016/1453 της Επιτροπής, της 5ης Σεπτεμβρίου 2016, για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ

6.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 238/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1453 ΤΗΣ ΕΠΙΤΡΟΠΉΣ
   της 5ης Σεπτεμβρίου 2016
   για την τροποποίηση του κανονισμού (ΕΚ) αριθ. 1210/2003 του Συμβουλίου σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1210/2003 του Συμβουλίου, της 7ης Ιουλίου 2003, σχετικά με ορισμένους ειδικούς περιορισμούς στις οικονομικές και χρηματοδοτικές σχέσεις με το Ιράκ και για την κατάργηση του κανονισμού (ΕΚ) αριθ. 2465/96 (1), και ιδίως το άρθρο 11 στοιχείο β),
   Εκτιμώντας τα ακόλουθα:
   
               (1)
            
            
               Tο παράρτημα IΙΙ του κανονισμού (EΚ) αριθ. 1210/2003 περιέχει κατάλογο δημόσιων οργανισμών, επιχειρήσεων, υπηρεσιών, φυσικών και νομικών προσώπων, φορέων και οντοτήτων της προηγούμενης κυβέρνησης του Ιράκ που καλύπτονται από τη δέσμευση κεφαλαίων και οικονομικών πόρων που βρίσκονταν εκτός Ιράκ κατά την ημερομηνία της 22ας Μαΐου 2003 βάσει του εν λόγω κανονισμού.
            
         
               (2)
            
            
               Στις 30 Αυγούστου 2016 η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει τέσσερις οντότητες από τον κατάλογο των προσώπων ή οντοτήτων που αφορά η δέσμευση κεφαλαίων και οικονομικών πόρων, με παραπομπή στις παραγράφους 19 και 23 της απόφασης 1483(2003) του Συμβουλίου Ασφαλείας των Ηνωμένων Εθνών.
            
         
               (3)
            
            
               Κατά συνέπεια, το παράρτημα ΙΙΙ του κανονισμού (ΕΚ) αριθ. 1210/2003 θα πρέπει να τροποποιηθεί ανάλογα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 1210/2003 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Σεπτεμβρίου 2016.
      
         
            Για την Επιτροπή,
         
         
            εξ ονόματος του Προέδρου,
         
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 169 της 8.7.2003, σ. 6. Κανονισμός όπως τροποποιήθηκε τελευταία με τον κανονισμό (ΕE) αριθ. 131/2011 του Συμβουλίου (ΕΕ L 41 της 15.2.2011, σ. 1).
   
      ΠΑΡΑΡΤΗΜΑ
      Στο παράρτημα III του κανονισμού (ΕΚ) αριθ. 1210/2003 διαγράφονται οι ακόλουθες εγγραφές:
      
                  α)
               
               
                  
                     
                                 «5.
                              
                              
                                 Iraqi Airways Company [άλλως α) Iraq Airways Company, β) Iraqi Airways, γ) Iraq Airways, δ) IAC, ε) I.A.C.]»·
                              
                           
               
            
                  β)
               
               
                  
                     
                                 «29.
                              
                              
                                 DIRECTORATE GENERAL OF GOVERNORATE ELECTRICITY DISTRIBUTION. Διεύθυνση: P.O. Box 20107, New Baghdad Aqaba Bin Nafii Square, Baghdad, Iraq.»·
                              
                           
               
            
                  γ)
               
               
                  
                     
                                 «35.
                              
                              
                                 ELECTRONIC INDUSTRIAL COMPANY. Διεύθυνση: P.O. Box 11359, Za'afaraniya, Baghdad, Iraq.»·
                              
                           
               
            
                  δ)
               
               
                  
                     
                                 «74.
                              
                              
                                 LIGHT INDUSTRIES COMPANY. Διεύθυνση: P.O. Box 164 Baghdad, Za'Afaraniya, Baghdad, Iraq.».